Source: https://24secunde.ro/oradea-impune-meciul-3-finalei-lnbm-2018/
Timestamp: 2018-09-25 21:58:14+00:00

Document:
CSM CSU Oradea se impune în Meciul 3 al finalei LNBM 2018 - 24secunde.ro
In LNBM - ȘtiriTags csm csu oradea, csm steaua eximbank, finala 2018, LNBM, meciul 3 10/06/2018 Adrian Micinic
CSM CSU Oradea a triumfat în Meciul 3 al finalei Ligii Naționale de baschet masculin – ediția 2017/18. Formația bihoreană s-a impus în fieful echipei CSM Steaua EximBank București, scor 94-70, în cursul zilei de duminică (10.06). Partida a fost transmisă în direct la DigiSport.
Elevii lui Cristian Achim au controlat jocul, desprinzându-se la 13 puncte în primul sfert, scor 26-13. Echipa din capitală nu a reușit să coboare deficitul la mai puțin de zece lungimi până la finalul întâlnirii. Dincolo de precizia deosebită de la finalizare, Oradea a avut dublu la numărul recuprărilor în primele 20 minute de joc. Scorul la pauză a fost de 46-31.
În repriza secundă superioritatea formației oaspete s-a accentuat. Diferența a urcat la 20 lungimi, scor 68-48, cu zece minute rămase pe timpul de joc. Secvența decisivă a fost controlată de CSM CSU Oradea, echipă ce l-a pierdut însă pe Bogdan Țîbîrnă, accidentat la genunchi.
Oradea a câștigat lupta la recuperare (34-26), având 50% la aruncările de trei puncte și 67% la cele de douăpuncte. Învingătorii au marcat mai mult din spațiul de trei secunde, după recuperare ofensivă, dar și după posesie pierdută de adversar.
Vaidas Kariniauskas a marcat cinci coșuri de pe semicerc și a terminat cu 21 puncte marcate. Kris Richard adăugat 20 puncte, 5 recuperări, 5 pase decisive, Martin Zeno a izbutit 17 puncte, 7 recuperări, iar Sean Denison a încheiat cu 12 puncte, 4 recuperări pentru învingători. De notat că Arturas Valeika a cules cinci recuperări ofensive.
Pavel Marinov a reușit 17 puncte, Randal Falker a contribuit cu 11 puncte, 3 pase decisive, iar Jonte Flowers a terminat cu 10 puncte pentru CSM Steaua EximBank.
Similar Meciului 2, CSM Steaua EximBank a jucat fără Brandon Taylor.
Scorul general a devenit 2-1 pentru CSM CSU Oradea. Bihorenii și-au redobândit avantajul terenului propriu. În schimb, CSM Steaua EximBank este echipa care a revenit de la 1-2 în seria cu Timișoara, respectiv de la 0-2 în cea cu Cluj.
Meciul 4 al seriei ce se desfășoară în sistemul cel mai bun din cinci partide are loc marți (12.06), ora 20:00, în aceeași locație. Partida va fi transmisă în direct la DigiSport. Eventualul meci decisiv se va disputa vineri (15.06), ora 20:00, la Arena Antonio Alexe din Oradea.
BCM U Pitești operează a 2-a modificare în efectiv...
Matti Nuutinen este noul jucător al lui BCM U Pite...
1 comentarii On CSM CSU Oradea se impune în Meciul 3 al finalei LNBM 2018
10/06/2018 at 11:18 PM - Reply
Steaua a fost surclasata, practic nu a putut intra în meci de la început pină la sfirsit.

References: csm 
 csm 

CSM 
 CSM 
 CSM 
 CSM 
 CSM 
 CSM 
 CSM 
 CSM